Ο **Άντονι Μπάουι** (Τάλσα της Οκλαχόμα 9 Νοεμβρίου 1963), είναι Αμερικάνος πρώην επαγγελματίας καλαθοσφαιριστής. Έχει ύψος 1,98 μέτρα και αγωνιζόταν στη θέση του σμολ φόργουορντ.

Σταδιοδρομία
------------

Ο Μπάουι αγωνίστηκε στο πανεπιστήμιο Σέμινοουλ Στέιτ της Οκλαχόμα από το 1982 ως το 1984 και μεταγράφηκε για δύο ακόμη χρόνια στο πανεπιστήμιο της Οκλαχόμα. Εκεί, σε 72 αγώνες είχε μέσο όρο 13,4 πόντων, 5,2 ριμπάουντ και 5,0 ασίστ.

Το καλοκαίρι του 1986, επιλέχθηκε στην 66η θέση του ντραφτ του ΝΒΑ από τους Χιούστον Ρόκετς, με τους οποίους αγωνίστηκε σε φιλικούς αγώνες προετοιμασίας το 1986 και το 1987, όπως και με τη φανέλα των Νιου Τζέρσεϊ Νετς το 1988. Αφού αγωνίστηκε για δύο σεζόν με τους Κουάντ Σίτι Θάντερ στο πρωτάθλημα του CBA, έκανε το ντεμπούτο του στο ΝΒΑ με την ομάδα των Σαν Αντόνιο Σπερς τη σεζόν 1988-89, αγωνιζόμενος σε 18 παιχνίδια με μέσους όρους 18,6 πόντων και 3,1 ριμπάουντ.

Την επόμενη χρονιά, φόρεσε τη φανέλα των Χιούστον Ρόκετς, αγωνιζόμενος σε 66 αγώνες με 4,3 πόντους και 1,8 ριμπάουντ. Τη σεζόν 1990-91, μεταγράφηκε στην ιταλική Βαρέζε, καταλαμβάνοντας την ενδέκατη θέση του ιταλικού πρωταθλήματος, πριν επιστρέψει στις Ηνωμένες Πολιτείες για να αγωνιστεί για πέντε χρόνια με την ομάδα των Ορλάντο Μάτζικ. Στους Μάτζικ, υπήρξε συμπαίκτης του Σακίλ Ο'Νιλ, φθάνοντας στους τελικούς του ΝΒΑ το 1995. Έπαιξε σε 350 παιχνίδια, όντας βασικός στα 79 εξ αυτών, με μέσους όρους 6,9 πόντων, 2,3 ριμπάουντ και 2,0 ασίστ.

Τη σεζόν 1996-97, επέστρεψε στην Ιταλία, φορώντας τη φανέλα της Στεφανέλ Μιλάνο, ενώ τον Ιανουάριο του 1998 υπέγραψε στους Νιου Γιορκ Νικς, αγωνιζόμενος σε 27 ματς της περιόδου 1997-98.

Τη σεζόν 1998-99, φόρεσε τη φανέλα της Ζάλγκιρις Κάουνας από τη Λιθουανία, κατακτώντας τον τίτλο της Ευρωλίγκα. Τη σεζόν 1999-00, κατέκτησε το κύπελλο Ελλάδας με την ομάδα της ΑΕΚ, όπως και το Κύπελλο Σαπόρτα. Συνέχισε στον Άρη Θεσσαλονίκης το 2000-01, κλείνοντας τη χρονιά στη Φορτιτούντο Μπολόνια και τη Νήαρ Ηστ, ολοκληρώνοντας την καριέρα του σε ηλικία 39 ετών στη ρωσική Ουράλ Γκρέιτ.

Τίτλοι-Διακρίσεις
-----------------

### Συλλογικοί

#### Ζάλγκιρις Κάουνας

* Ευρωλίγκα: (1999)
* Πρωτάθλημα Λιθουανίας: (1999)

#### Α.Ε.Κ.

* Κύπελλο Σαπόρτα: (2000)
* Κύπελλο Ελλάδας: (2000)

#### Ουράλ Γκρέιτ

* Πρωτάθλημα Ρωσίας: (2002)

### Ατομικοί

* MVP του τελικού Κυπέλλου Σαπόρτα: (2000)
* Ελληνικό All-Star Game: (1999)

Παραπομπές
----------

1. ↑  Anthony Bowie Stats | College Basketball at Sports-Reference.com
2. ↑  Houston Rockets 99, San Antonio Spurs 84 - UPI Archives
3. ↑  1995 NBA Finals | Basketball-Reference.com
4. ↑  Stars of Magic Past: Anthony Bowie - Orlando Magic Daily
5. ↑  Salaries for 95-96
6. ↑  «Bowie Anthony - Legabasket». Αρχειοθετήθηκε από το πρωτότυπο στις 14 Οκτωβρίου 2019. Ανακτήθηκε στις 22 Αυγούστου 2016.
7. ↑  Anthony Bowie - PG for the New York Knicks | FOX Sports
8. ↑  Anthony Bowie / Žaidėjai - Basketnews.lt
9. ↑  BC ZALGIRIS KAUNAS | EuroLeague Men (1999) | FIBA Europe
10. ↑  AEK B.C. | TROPHIES
11. ↑  Anthony Lee Bowie | Saporta Cup (2001) | FIBA Europe
12. ↑  «Ural Great BC. Contacts and History». Αρχειοθετήθηκε από το πρωτότυπο στις 3 Νοεμβρίου 2016. Ανακτήθηκε στις 22 Αυγούστου 2016.

Πηγές
-----

* Anthony Bowie NBA Stats | Basketball-Reference.com
* Anthony Bowie Player Profile
* Anthony Bowie Stats, Bio - ESPN

|  |  |  |  |  |
| --- | --- | --- | --- | --- |
| 

| π • σ • ε
ΑΕΚ - Κυπελλούχος Σαπόρτα 1999–00 |
| --- |
|  |
|  | 
**6** Χάνσελ  · **7** Κικίλιας  · **8** Ο Σάλιβαν  · **9** Χατζής  · **10** Κορωνιός  · **11** Ντικούδης  · **12** Τσακαλίδης  · **13** Μιούρσεπ  · **14** Μπάουι  · **15** Κακιούζης  · **?** Ντόνοβαν  · **?** Κοσσένας  · **?** Μισιακός  · **?** Μόσχου  · **?** Παπανικολόπουλος  · **C** Ίβκοβιτς |

 |